《忆旧游》
宋代·黄廷璹

乍梅黄雨过，偏倚层楼，时舞垂杨。暗绿知谁换，似烟浓雾薄，望杨偏妨。昔人画鷁无数，相引入横塘。纵细切香蒲，重开绛蕊，懒向清觞。

凄凉。旧游地，谩赋减兰成，才退周郎。总把芳辰误，念纱窗深静，冰簟流光。凤笺试写新句，青羽碧天长。又隐隐城头，随风断角斜照黄。

作者简介：黄廷璹(生卒事迹均不详)，号双溪。宋朝文人，《全宋词》收录其《解连环》(乍寒帘幕)等6首。